### | | | | --- | --- | | | | | --- | | **Byråd** 27. februar 2018 Sagsnr. 710-2018-3836 Dok.nr. 710-2018-21183 Sagsbehandler DPHPJE | | 21.                 Valg af medlemmer til Ungdomsskolens bestyrelse - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag | BEK nr. 1279 af 13/11/2015 |

###

**SAGENS INDHOLD**

Byrådet skal i denne sag udpege en repræsentant og en
suppleant til bestyrelsen for Ungdomsskolen i [adresse] for perioden
2018-2021. Ungdomsskolebestyrelsen består af 11 medlemmer samt to ledere uden
stemmeret. Bestyrelsens valgperiode følger byrådsperioderne.

Byrådet skal desuden vælge to repræsentanter fra
organisationer med særlig interesse for ungdomsskolearbejde, herunder
arbejdsmarkedets parter.

Ungdomsskolens bestyrelse består herudover af tre
forældrerepræsentanter eller – såfremt der ikke kan vælges nok
forældrerepræsentanter – lokale repræsentanter med særlig interesse for
ungdomsskolearbejdet, to medarbejderrepræsentanter og tre
elev-/klubrepræsentanter.

Ungdomsskolelederen og dennes stedfortræder varetager
sekretærfunktionen for ungdomsskolebestyrelsen og deltager i bestyrelsens møder
uden stemmeret.

Medarbejderrepræsentanter og elevrepræsentanter vælges hvert
år. Ungdomsskolens ledelse er ansvarlig for, at det sker.

I forbindelse med Byrådets konstituering 11. december 2017
er det aftalt, at Nina Winther (C) indstilles som repræsentant til
Ungdomsskolens bestyrelse, og at Sofia Steffensen (V) indstilles som
suppleant til Ungdomsskolens bestyrelse.

Efterfølgende har Nina Winther (C) meddelt, at hun ikke
har mulighed for at påtage sig hvervet som medlem af Ungdomsskolens bestyrelse.
Det indstilles på denne baggrund, at Tammy Lauridsen (A) udpeges som medlem af
Ungdomsskolens bestyrelse.

Som repræsentanter for de stedlige organisationer har
Favrskov Taekwondo Klub foreslået Benny Winther, og Sportsdykkerklubben
Vandbisserne har foreslået Boris Lund.

**INDDRAGELSE**

Der har været annonceret efter repræsentanter for de
stedlige organisationer samt forældrerepræsentanter i [adresse] i
uge 2-4. Desuden har der været annonceret på [adresse] hjemmeside.

**INDSTILLING**

Borgmesteren indstiller til Byrådet:

1. At Byrådet udpeger Tammy Lauridsen
(A) som medlem af Ungdomsskolens bestyrelse og Sofia Steffensen (V) som
suppleant.

2. At Byrådet udpeger Benny Winther fra [adresse]
Taekwondo Klub og Boris Lund fra Sportsdykkerklubben Vandbisserne
til Ungdomsskolens bestyrelse som repræsentanter for organisationer med særlig
interesse for ungdomsskolens arbejde.

**BESLUTNING**